
ОБЛ. КЪРДЖАЛИ

Д О К Л А Д Н А   З А П И С К А
от Шинаси Мехмед Сюлейман – кмет на община Кирково

Относно: Откриване на клуб на пенсионера в с. Кирково, общ. Кирково, обл. Кърджали.

УВАЖАЕМИ  ОБЩИНСКИ СЪВЕТНИЦИ,

С Решение № 111/27.05.2016 г. на Общински съвет – Кирково е приета Наредба за организацията и дейността на клуба на пенсионера и хората с увреждания в Община Кирково. С Наредбата се уреждат организацията и дейността на клубовете на пенсионера и хората с увреждания, като форма за социална интеграция и социални услуги в общността. Клубовете са достъпни за всички лица в пенсионна възраст или с определена група инвалидност, без ограничение на възраст, пол и етническа принадлежност, при спазване на правилника за вътрешния ред.

Съгласно чл. 7 от Наредба за организацията и дейността на клуба на пенсионера и хората с увреждания в Община Кирково, клубовете се откриват, закриват или преместват с решение на Общинския съвет. В Общинска администрация - Кирково постъпи мотивирано предложение със заявление с Вх. № 94-00-7959/15.12.2025 г. от г-н С.Ст., относно разкриване на пенсионерски клуб в с. Кирково, с решение на Общински съвет. Към заявлението е приложен списък на желаещите пенсионери за разкриване на пенсионерския клуб, подписан от 34 пенсионери. 

Клубовете се учредяват на териториален принцип и се разкриват, ако имат минимум 25 желаещи пенсионери или хора с увреждания. 

В чл. 8 от Наредбата е регламентирано, че помещенията на клубовете се определят с решение на Общинския съвет, а настаняването и обзавеждането им става със заповед на Кмета на общината. 

В клубовете се организират и провеждат дейности и мероприятия със социален, здравен и културен характер, които съдействат за постигане и поддържане на пълноценно социално включване и социална интеграция в общността на пенсионерите и хората с увреждания. Съгласно чл. 9 от Наредбата във всеки клуб се назначава уредник на клуба.

Във връзка с гореизложеното, предлагам след обсъждане Общински съвет да приеме следното

ПРОЕКТ

Р Е Ш Е Н И Е 

На основание чл. 21, ал. 1, т. 23 и ал. 2 от ЗМСМА и във връзка чл. 7 и чл. 8 от Наредба за организацията и дейността на клуба на пенсионера и хората с увреждания в Община Кирково, Общински съвет Кирково реши:

Ⅰ. Открива Клуб на пенсионера в с. Кирково, като кмета на община Кирково определи подходящо помещение. При липса на общинско помещение може да бъде предоставено помещение или имот нает от община Кирково след решение на Общинския съвет.

ⅠⅠ. Възлага на Кмета на Община Кирково да извърши необходимите действия по изпълнение на решението.




КМЕТ НА ОБЩИНА КИРКОВО:…………......................









    /Ш. СЮЛЕЙМАН/

